《雨中独居有怀江梅》
宋代·刘敞

晨起风雨交，萧萧秋意寒。出门无所诣，行道如此难。

思我平生游，相得他日欢。兴来未尝约，趣合不待言。

浊酒有与醉，孤琴能一弹。时时商声歌，磊落千琅玕。

浮云归无期，宿草秋向残。独咏鸡鸣诗，一唱三四叹。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。